Relative Pendulmaalinger. 175 
bestemmelserne og ved Udførelsen af Tilslutningsmaalingerne, 
skylder jeg at udtale en forbindtlig Tak saavel til Lederne af 
de nævnte Institutioner, Hr. Oberst von Sterneck og Hr. 
Gehejmeraad Helmert, som til de Assistenter, der have med- 
virket ved selve Arbejderne, nemlig Hr. Hauptmann O. Krifka 
i Wien og Hr. Haasemann i Potsdam. 
I øvrigt ere alle i nærværende Sammenhæng behandlede 
Maalinger udførte af Kaptajn i Generalstaben E.C. Rasmussen. 
Under Henvisning til en Anvisning om Pendulapparatets Brug, 
som Oberst von Sterneck har offentliggjort i Wiener militær- 
geografiske Instituts Meddglelser, har Kaptajn Rasmussen efter 
min Opfordring udarbejdet en kort Fremstilling af nogle Enkelt- 
heder ved Stationernes Etablering, Apparatets Opstilling osv., 
saaledes som de udføres ved vore Maalinger. Da denne Frem- 
stilling har Betydning for fremtidige Maalinger, lader jeg den 
med Affatterens Samtykke følge som Bilag til nærværende Med- 
delelse. 
